Ifølge norske myndigheter var øvelsen også en test på hvordan landet kan ta imot og håndtere store militærstyrker og militært utstyr fra en rekke land. Øvelsen testet også det revitaliserte norske totalforsvaret – Norges samlede militære og sivile ressurser som skal brukes for å forebygge og håndtere kriser og konflikter. Blant annet innebar det at sivile aktører som helsevesen, NSB, Statens vegvesen og Direktoratet for samfunnssikkerhet og beredskap støttet Forsvaret med å være vertskap for de allierte styrkene som kom til Norge.